Wolmanov sindrom

**Nedostatak lizosomske kisele lipaze** (**nedostatak LAL** ili **LAL-D**), je autosomno recesivna urođena greška metabolizma koja izaziva da tijelo ne proizvodi dovoljno aktivne enzima lizosomne kisele lipaze (LAL). Ovaj enzim ima važnu ulogu u razgradnji masnog materijala (holesteril-estera i trigliceridia). Dojenčad, djeca i odrasli koji pate od nedostatka LAL-a doživljavaju niz ozbiljnih zdravstvenih problema. Nedostatak enzima LAL može dovesti do nakupljanja masnog materijala u brojnim tjelesnim organima uključujući jetru, slezinu, crijeva, zidove  krvnih sudova i drugih važnih organa.

Veoma nizak nivo enzima LAL dovodi do nedostatka LAL-a. Nedostatak LAL obično pogađa novorođenčad u prvoj godini života. Akumulacija masti u zidovima crijeva u ranoj fazi bolesti dovodi do ozbiljnih probavnih problema, uključujući malsorpciju, stanje u kojem crijeva ne apsorbiraju hranjive tvari i kalorija oed hrane. Zbog ovih probavnih komplikacija, pogođena novorođenčad obično ne uspijevaju rasti i dobiti na težini očekivanom stopom za njihovu dob (neuspjeh u razvoju). Kako bolest napreduje, može uzrokovati po život opasnu disfunkciju ili zatajenje jetre. Komplikacije LAL-D napreduju s vremenom, što na kraju dovodi do problema opasnih po život, kao što su ekstremno nizak nivo cirkulirajućih crvenih krvnih zrnaca (teška anemija), disfunkcija ili zatajenje jetre i fizičko iscrpljivanje (kaheksija). Mogu imati dijareju, bol u stomaku, povraćanje ili loš rast, znak malapsorpcije. Mogu imati znakove problema sa žučnim kanalima, kao što su svrab, žutica, blijeda stolica ili tamna mokraća. Njihov izmet može biti preterano mastan. Često imaju uvećana jetra, bolest jetre i mogu imati žućkaste naslage masti ispod kože, obično oko kapaka. Osoba može imati historiju preranog srčanog oboljenja ili preranog moždanog udara. Stanje je uzrokovano mutacijom gena LIPA, koji je odgovoran za gensko kodiranje proteina lizosomska lipaza (koji se također naziva lizosomalna kisela lipaza ili LAL), što rezultira gubitkom normalne funkcije proteina. Kada LAL funkcionira normalno, razgrađuje holesteril-estere i triglicerid e u lipoprotein niske gustine,  čestice u slobodnog holesterola i slobodnih masnih kiselina,  koje organizam  može ponovo koristiti; kada LAL ne funkcionira, holesterol-estri i trigliceridi se nakupljaju u jetri, slezeni i drugim organima. Bolest LAL u EU pogađa < 0,2 na 10.000 ljudi.

Prije nego što je lijek odobren, liječenje dojenčadi bilo je uglavnom usmjereno na smanjenje specifičnih komplikacija i pružano je u specijaliziranim centrima. Specifične intervencije za dojenčad uključivale su promjenu s dojki ili normalne formule za flašicu na specijaliziranu formulu s malo masti, intravensko hranjenje, antibiotice za infekcije i nadomjesnu terapiju steroidima zbog zabrinutosti za funkciju nadbubrežne žlijezde.

LAL-D se historijski nazivao kso odvojena poremećaja:
* Wolmanova bolest, koja se javlja kod dojenčadi
* Bolest skladištenja holesteril-estera, koja se javlja kod pedijatrijskih i odraslih pacijenata
Oko 2010. godine obje prezentacije su postale poznate kao LAL-D, jer su obje uzrokovane nedostatkom LAL enzima.

Godine 2015. u SAD-u i EU odobrena je terapija zamjene enzima, sebelipaza alfa, za liječenje nedostatka enzima LAL kod ljudi. Prije odobrenja tog lijeka, od 2009. godine dvoje najstarijih preživjelih od LAL-D na svijetu tada su imali 4 i 11 godina; oboje su liječeni tretmanom hematopoetskih matičnih ćelija.

## Pravci istraživanja
Neka djeca sa LAL-D imala su eksperimentalnu terapiju pod nazivom transplantacija hematopoetskih matičnih ćelija (HSCT), također poznatu kao transplantacija koštane srži, kako bi spriječili pogoršanje bolesti. Podaci su rijetki, ali je poznat visok rizik od ozbiljnih komplikacija uključujući smrt i bolest trsnsplantsta protiv domaćina.

## Reference
## External links 
* National Organization for Rare Disorders (NORD)
* Article - LYSOSOMAL ACID LIPASE/NIH.gov
* Article - LYSOSOMAL ACID LIPASE DEFICIENCY/NIH.gov
* Lipid Storage Diseases Fact Sheet at ninds.nih.gov

Kategorija:Geni na hromosomu 10
Kategorija:Rijetke bolesti
Kategorija:Poremećaji skladištenja lipida
Kategorija:Autosomno recesivni poremećaji